બનાવની મળતી માહિતી મુજબ વાંકાનેરના સરતાનપર રોડ પરના મંદિર નજીક એક શ્રમિકનો મૃતદેહ મળી આવ્યો હતો જેના ગળાના ભાગે તીક્ષ્ણ હથિયારના ઘા ઝીંકી હત્યા કરવામાં આવી હોય તેવું પોલીસને પ્રાથમિક તપાસમાં જાણવા મળ્યું છે પોલીસ સુત્રોમાંથી મળતી માહિતી મુજબ મૃતક યુવાન મુન્ના ચોબે મૂળ બિહારનો રહેવાસી યુવાન છે જેનું ગળું કાપી હત્યા કરવામાં આવી છે જોકે હત્યા ક્યાં કારણોસર થઇ તે સ્પષ્ટ બન્યું નથી હત્યાના બનાવની સવારમાં જાણ થતા વાંકાનેર તાલુકા પોલીસ ઉપરાંત એલસીબી અને એસઓજી ટીમ સ્થળ પર દોડી ગઈ હતી અને યુવાનના મૃતદેહને પીએમ અર્થે ખસેડી હત્યાના બનાવની વધુ તપાસ ચલાવી છે તો મોરબી જીલ્લામાં વધુ એક હત્યાના બનાવથી ચકચાર મચી છે અને ઓદ્યોગિક નગરી ક્રાઈમ નગરી બની ગઈ છે તેવી ચર્ચા લોકોમાં જોવા મળી રહી છે.